《同鲍祗登醉翁亭看欧阳公手植梅花》
宋代·赵公豫

欧亭犹在望，梅萼自芬芳。地以人为重，花为植者香。

山峰皆拱列，石骨尽昂藏。文采风流事，参军独擅场。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。